pythainlp/thai-financial-dataset huggingface dataset:
เอกสารแนบ 3

 รายงานของคณะกรรมการตรวจสอบ

เรียน ผู้ถือหุ้น

บริษัท ไดอาน่าดีพาร์ทเม้นท์สโตร์ จำกัด (มหาชน)

ในปี 2546 คณะกรรมการตรวจสอบซึ่งได้รับการแต่งตั้งจากคณะกรรมการบริษัทจำนวน 3 ท่าน
ได้ปฏิบัติหน้าที่ตามที่ระบุไว้ในกฎบัตรคณะกรรมการตรวจสอบ
ซึ่งได้รับอนุมัติจากคณะกรรมการบริษัทและสอดคล้องกับหลักการกำกับดูแลกิจการที่ดี
ดังจะกล่าวในวรรคถัดไป

คณะกรรมการตรวจสอบได้ประชุมร่วมกัน 4 ครั้ง ทำการสอบทานความถูกต้องของงบการเงิน
การเปิดเผยข้อมูลในงบการเงิน ระบบการควบคุมภายใน
รายการที่เกี่ยวโยงกันหรือการขัดแย้งทางผลประโยชน์
การปฏิบัติตามกฎหมายที่เกี่ยวข้องกับธุรกิจของบริษัท
ทั้งนี้ได้พิจารณาจากรายงานผลการตรวจสอบของฝ่ายตรวจสอบภายใน
ซึ่งได้ปฏิบัติงานตามแผนการตรวจสอบประจำปีเป็นส่วนประกอบ
และได้รายงานผลการปฏิบัติงานตลอดจนเสนอความเห็นต่อฝ่ายบริหารและคณะกรรมการบริษัทโดยตรง
เพื่อให้มีการปรับปรุงแก้ไขระบบควบคุมภายในให้เหมาะสมและรัดกุมยิ่งขึ้น

นอกจากนี้ คณะกรรมการตรวจสอบได้ประชุมร่วมกับผู้สอบบัญชีรับอนุญาตของบริษัท
โดยได้ปรึกษาหารือเกี่ยวกับมาตรฐานการบัญชีที่ใช้ ความถูกต้องของงบการเงิน
และการจัดทำแนวการตรวจสอบให้ประสานกันระหว่างฝ่ายตรวจสอบภายในกับผู้สอบบัญชีรับอนุญาต

จากการปฎิบัติงานข้างต้น
คณะกรรมการตรวจสอบไม่พบเหตุการณ์ที่มีนัยสำคัญที่เป็นสิ่งผิดปกติอันเป็นเหตุแห่งความไม่ถูกไม่ควรประการใด
เว้นแต่ความเห็นที่แตกต่างกันระหว่างบริษัทและผู้สอบบัญชีในหมายเหตุประกอบงบการเงินปี 2546
ข้อ 5.3.1

อนึ่ง คณะกรรมการตรวจสอบได้พิจารณาให้ความเห็นและเสนอต่อคณะกรรมการบริษัท
แต่งตั้งนายจำรัส ปิงคลาศัย แห่งบริษัท จำรัส ซีพีเอ จำกัด และสำนักงานปิติเสวี
เป็นผู้สอบบัญชีของบริษัทประจำปี 2547
เพื่อให้คณะกรรมการบริษัทนำเสนอต่อที่ประชุมผู้ถือหุ้นอนุมัติต่อไป

พร้อมกันนี้
คณะกรรมการตรวจสอบขอขอบคุณคณะผู้บริหารของบริษัทที่ได้ให้ความร่วมมือและอำนวยความสะดวกด้วยดีเสมอมา

  ในนามคณะกรรมการตรวจสอบ

  (นางสาวพรรณพิมล โกมลภิส)

  ประธานกรรมการตรวจสอบ

  22 มีนาคม 2547
10. การควบคุมภายใน

สรุปความเห็นของคณะกรรมการบริษัทฯเกี่ยวกับความเพียงพอและความเหมาะสมของระบบการควบคุมภายในของบริษัท

จากรายงานการประชุมคณะกรรมการตรวจสอบประจำปี 2546 ซึ่งมีการประชุมจำนวน 4 ครั้ง
ร่วมกับผู้ตรวจสอบภายในเพื่อทบทวนแผนการตรวจสอบที่ผ่านมาและพิจารณาแผนการตรวจสอบประจำปี
2547 รวมทั้งได้สอบทานสรุปผลการตรวจสอบภายในของฝ่ายตรวจสอบภายใน
พบว่าบริษัทฯมีระบบการควบคุมภายในที่เหมาะสมและสำคัญๆ ดังนี้

1.  ในด้านองค์กร และสภาพแวดล้อม บริษัทฯ
    มีการจัดองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ นอกจากนี้
    บริษัทฯ ยังมีข้อกำหนดและมีกิจกรรมส่งเสริมที่เกี่ยวกับจริยธรรมอีกด้วย

2.  ในด้านการบริหารความเสี่ยง
    คณะกรรมการตรวจสอบได้สอบถามเรื่องการบริหารความเสี่ยงทางด้านการเงิน
    พบว่าบริษัทฯมีการวางนโยบายเกี่ยวกับการเงินไว้แล้ว
    ส่วนในการบริหารความเสี่ยงทางด้านภัยธรรมชาติ
    ภัยเนื่องจากป่าเถื่อนและการกระทำด้วยเจตนาร้าย และภัยระเบิด
    ทางบริษัทฯก็มีนโยบายป้องกันไว้แล้วเช่นกัน

3.  ในด้านการควบคุมการปฏิบัติงานของฝ่ายบริหาร พบว่า

  3.1 มีการกำหนดอำนาจและระดับการอนุมัติการปฏิบัติงานให้ผู้บริหารที่เกี่ยวข้อง

  อย่างชัดเจน

  3.2 มีการแบ่งแยกหน้าที่สำคัญ ๆ ระหว่างผู้อนุมัติ ผู้ปฏิบัติ และผู้รายงานหรือจัดทำ

  บัญชี

  3.3 มีการป้องกันการเข้าถึงทรัพย์สินสำคัญ เช่น มีระบบสัญญาณเตือนภัย กำหนด

  รหัสผ่านในการบันทึกข้อมูลหรือเรียกใช้ข้อมูล ตามอำนาจหน้าที่ที่รับผิดชอบ

  เป็นต้น

  3.4 มีการตรวจนับสินค้า เพื่อตรวจสอบความมีอยู่จริงของทรัพย์สิน โดยเปรียบ

  เทียบกับข้อมูลทางบัญชีเป็นประจำ และสม่ำเสมอ

  3.5 มีระบบข้อมูลบัญชีที่เชื่อถือได้ และเป็นปัจจุบัน ซึ่งใช้ในการควบคุมภายในได้

  3.6 ในส่วนของบริษัทย่อย บริษัทฯ ได้แยกหน้าที่ที่สำคัญ ระหว่างผู้อนุมัติ ผู้ปฏิบัติ

  และผู้รายงานหรือจัดทำบัญชี โดยได้แยกหน้าที่ผู้รายงานหรือจัดทำบัญชี

  เป็นเจ้าหน้าที่จากบริษัทฯ และมีการตรวจนับทรัพย์สินเป็นประจำและสม่ำเสมอ

  จากเจ้าหน้าที่ของบริษัทฯ

4.  ในด้านระบบสารสนเทศและการสื่อสารข้อมูล บริษัทฯ มีฝ่ายตรวจสอบภายใน คอย
    ตรวจสอบความถูกต้องสมบูรณ์และเป็นปัจจุบันของข้อมูลสม่ำเสมอ นอกจากนี้
    ยังออกแบบการรายงานให้เข้าใจง่าย และมีเนื้อหาที่จำเป็นต่อการตัดสินใจ

5.  ในด้านระบบการติดตาม พบว่าบริษัทฯ มีการประชุมเพื่อติดตามงานมาโดยตลอด
    นอกจากนี้ฝ่ายตรวจสอบภายใน
    ยังมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ

คณะกรรมการตรวจสอบแสดงความเห็นว่า บริษัทฯ
ได้จัดให้มีระบบการควบคุมภายในที่เพียงพอและเหมาะสม ทำให้บริษัทฯ
สามารถดำเนินงานได้อย่างมีประสิทธิภาพ และประสิทธิผล ซึ่งความเห็นดังกล่าว
เป็นความเห็นเฉพาะคณะกรรมการตรวจสอบ

อย่างไรก็ดี บริษัทฯ ได้จัดประชุมคณะกรรมการบริษัทฯ ครั้งที่ 1/2547 เมื่อวันที่ 15 กุมภาพันธ์
2547 โดยมีกรรมการอิสระของบริษัทเข้าประชุมด้วย
มีวาระประเมินความเพียงพอของระบบการควบคุมภายในโดยคณะกรรมการบริษัทฯ
ได้ร่วมกันพิจารณาตอบแบบประเมินความเพียงพอของระบบการควบคุมภายใน
ซึ่งผลการประเมินพบว่า บริษัทฯ ได้จัดให้มีระบบการควบคุมภายในที่เพียงพอและเหมาะสม

การตรวจสอบภายใน ฝ่ายตรวจสอบภายใน
มีแผนงานตรวจสอบการปฏิบัติงานเปรียบเทียบกับคู่มือมาตรฐานการทำงาน
และมีการตรวจปฏิบัติงานตามแผนงานประจำปี
และแผนงานประจำเดือนรวมทั้งเพิ่มแผนการตรวจติดตามการแก้ไขปรับปรุงข้อบกพร่องจากหน่วยงานผู้รับตรวจเพื่อให้เกิดความแน่ใจว่าข้อบกพร่องที่ตรวจพบได้รับการแก้ไขอย่างจริงจังครบถ้วน
7. ข้อพิพาททางกฎหมาย

ในปีที่ผ่านมา บริษัท มี ข้อพิพาททางกฎหมายที่เป็นคดีที่มีผลกระทบด้านลบต่อสินทรัพย์มากกว่าร้อยละ
5 ของส่วนของผู้ถือหุ้น ณ วันสิ้นปีบัญชีล่าสุด โดยมีรายละเอียดดังต่อไปนี้

-   คดีแพ่งหมายเลขดำที่1602/2542 ศาลจังหวัดสงขลา

วันเริ่มคดี 1 เมษายน พ.ศ. 2542

ระหว่าง นาย จงสันต์ ชินรักษ์ศิริ โจทก์

บมจ. ไดอาน่าดีพาร์ทเม้นท์สโตร์กับพวกรวม 3 คน จำเลย

บมจ.ไดอาน่าดีพาร์ทเม้นท์สโตร์ จำเลยที่ 1 นายอมร เหลืองผดุงวงศ์ จำเลยที่ 2 นางวดีวรรณ
จันทรัศมี จำเลยที่ 3

ฐานผิดสัญญาเช่า เรียกค่าเสียหาย

จำนวนทุนทรัพย์ 469,999.99 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี ส่วนในชั้นร้องขออุทธรณ์อย่างคนอนาถา
คดีนี้ยุติแล้ว โดยโจทก์ยื่นถอนอุทธรณ์เมื่อวันที่ 16 มีนาคม 2547

-   คดีแพ่งหมายเลขดำที่ 1276/2543 ศาลจังหวัดสงขลา

วันเริ่มคดี 22 มีนาคม พ.ศ. 2543

ระหว่าง นาย จงสันต์ ชินรักษ์ศิริ โจทก์

บมจ. ไดอาน่าดีพาร์ทเม้นท์สโตร์กับพวกรวม 6 คน จำเลย

บมจ. ไดอาน่าดีพาร์ทเม้นท์สโตร์ จำเลยที่ 1 นายเนตร จันทรัศมี จำเลยที่ 2 นางวดีวรรณ
จันทรัศมี จำเลยที่ 3 นายอมร เหลืองผดุงวงศ์ จำเลยที่ 4 นางสาว ศิริรัตน์ เจียรกุลสวัสดิ์
จำเลยที่ 5 นางสุพพตา ศิลปธีรธร จำเลยที่ 6

ฐานผิดสัญญาเช่า ละเมิด เจ้าของทรัพย์ใช้สิทธิติดตามทรัพย์คืน ชดใช้ค่าเสียหาย

จำนวนทุนทรัพย์ 1,173,628.26 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี ส่วนในชั้นร้องขออุทธรณ์อย่างคนอนาถา
คดีนี้ยุติแล้ว โดยโจทก์ยื่นถอนอุทธรณ์เมื่อวันที่ 16 มีนาคม 2547

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัท : ไม่มีผลกระทบ
เนื่องจากคดีนี้ยุติแล้ว โดยโจทก์ยื่นถอนอุทธรณ์เมื่อวันที่ 16 มีนาคม 2547

-   คดีแพ่งหมายเลขดำที่ 2919 / 2544 ศาลจังหวัดสงขลา

วันเริ่มคดี 9 ตุลาคม พ.ศ. 2544

ระหว่าง นาย พงษ์ศักดิ์ มั่นคงวิวัฒน์ โจทก์

บมจ. ไดอาน่าดีพาร์ทเม้นท์สโตร์ จำเลย

ฐานความผิด ละเมิด , ผิดสัญญาจ้าง เรียกค่าเสียหาย

จำนวนทุนทรัพย์ 559,400 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี และโจทก์ได้ยื่นคำอุทธรณ์เมื่อวันที่ 12
มกราคม 2547 และได้ยื่นคำร้องขอไต่สวนอนาถา โดยไต่สวนคำร้องในวันที่ 23 กุมภาพันธ์ 2547
และในวันดังกล่าว โจทก์ได้ขอถอนคำร้องและยอมวางเงินค่าฤชาธรรมเนียมชั้นอุทธรณ์
คดีจึงอยู่ในระหว่างส่งคำอุทธรณ์ให้แก่จำเลย

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัท :
สำหรับคดีของนายพงษ์ศักดิ์ มั่นคงวิวัฒน์ บริษัทฯ ได้มอบหมายให้ทนายความต่อสู้คดีแล้ว
และในความเห็นเบื้องต้นของทนายความ
เห็นว่ามีข้อเท็จจริงในคดีและข้อกฎหมายที่เกี่ยวข้องที่จะใช้ในการต่อสู้คดี
และมีโอกาสที่จะชนะคดีในชั้นอุทธรณ์ได้
บริษัทที่ออกหลักทรัพย์

บริษัท ไดอาน่าดีพาร์ทเม้นท์สโตร์ จำกัด (มหาชน) ประกอบธุรกิจ ห้างสรรพสินค้า

โดยมีที่ตั้งสำนักงานใหญ่เลขที่ 55/3 ถนนศรีภูวนารถ ตำบลหาดใหญ่ อำเภอหาดใหญ่ จังหวัดสงขลา

เลขทะเบียนบริษัท บมจ.540 Home Page (ถ้ามี) http://www.diana.co.th

โทรศัพท์ 0-7427-2222 โทรสาร 0-7427-2200
ข้อมูลสรุป (Executive Summary)

ห้างสรรพสินค้าไดอาน่า คือห้างสรรพสินค้าที่เสนอบริการสำหรับสมาชิกทุกคนในครอบครัว
ที่ต้องการใช้ชีวิตส่วนหนึ่งเพื่อการผ่อนคลายสบายๆ สถานที่ของห้างฯไดอาน่าได้ถูก
จัดแต่งในรูปแบบโปร่งโล่งสบายให้ได้สัมผัสกับธรรมชาติ ซึ่งมีทั้งน้ำตก ไม้ดอกและไม้ใบ
โดยทางห้างฯไดอาน่าได้จัดให้ มีสินค้าและบริการครบวงจร มีรูปแบบลักษณะที่อบอุ่น ไม่ล้ำสมัย
ในราคาที่สมเหตุสมผล มีการบริการที่เป็นมิตรทำให้รู้สึกคุ้นเคยและอบอุ่นใจ
อีกทั้งพยายามส่งเสริมสนับสนุนวัฒนธรรมและประเพณีอันดีงามของประเทศและท้องถิ่น
ซึ่งทั้งหมดนี้จะทำให้ลูกค้ารู้สึกถึงการเป็นส่วนหนึ่งของห้างฯไดอาน่า
และทำให้วันพักผ่อนนั้นมีความหมายสำหรับลูกค้าอย่างที่สุด

บริษัทฯ มีรายได้หลักมาจากการขายสินค้า และมีรายได้อื่นๆ เป็นรายได้จากการให้เช่าพื้นที่
และการให้บริการใช้พื้นที่ ซึ่งปัจจุบันได้เปิดดำเนินการอยู่ 2 สาขาคือ สาขาศรีภูวนารถ
และสาขาปัตตานี สำหรับสาขานิพัทธ์อุทิศ 3 ของบริษัทฯ ได้เลิกเช่าอาคารเมื่อเดือน เมษายน
2546 นอกจากนี้บริษัทฯยังมีบริษัทย่อยคือ บริษัทไดอาน่าคอนวีเนี่ยนสโตร์ จำกัด
ซึ่งประกอบธุรกิจประเภทร้านสะดวกซื้อ (Convenience Store)
ปัจจุบันบริษัทมีทุนจดทะเบียนทั้งสิ้น 130 ล้านบาท

สำหรับปี 2546 บริษัทฯ ได้รับผลกระทบจากการเกิดเหตุการณ์ภายนอกที่ไม่สามารถควบคุมได้นั่นคือ
เกิดภาวะโรคทางเดินหายใจเฉียบพลันรุนแรง หรือโรคซาร์ส (SARS) ในช่วงเดือนเมษายน
ทำให้ธุรกิจห้างสรรพสินค้าและร้านอาหารโดยเฉพาะทางภาคใต้ ได้รับผลกระทบโดยตรง
ในส่วนของบริษัทฯ อยู่ในช่วงที่มีการปรับปรุงพื้นที่ครั้งใหญ่
ประกอบกับสัดส่วนลูกค้าที่เป็นนักท่องเที่ยวมีเพียง 5% เท่านั้น
ในเบื้องต้นจึงไม่วิตกกับเหตุการณ์ดังกล่าวมากนัก
เนื่องจากคาดว่าเหตุการณ์ยุติลงในระยะเวลาไม่นาน แต่อย่างไรก็ดี
บริษัทฯก็ได้รับผลทางอ้อมเช่นกัน
เนื่องจากผลกระทบทางเศรษฐกิจที่เกิดจากการที่นักท่องเที่ยวต่างชาติระงับการเดินทางได้ส่งผลอย่างต่อเนื่อง
โดยเฉพาะในหาดใหญ่เองผู้ประกอบการที่อาศัยรายได้จากนักท่องเที่ยวต่างชาติ
ต่างได้รับผลกระทบอย่างหนัก
ทำให้กำลังซื้อของผู้บริโภคท้องถิ่นซึ่งเป็นลูกค้าส่วนใหญ่ลดลงไปอย่างมาก เนื่องจากมีกำลังซื้อลดลง

บริษัทฯยังคงเล็งเห็นถึงความสำคัญของการพัฒนา ระบบ และการวิจัยเป็นอย่างมากอยู่
จึงได้พัฒนาสื่อต่างๆ เพื่อที่จะได้เข้าถึงลูกค้าโดยตรง ทั้งนี้ ในปี 2546
บริษัทได้เข้าร่วมโครงการความร่วมมือระหว่างห้างสรรพสินค้าอิสระ (TDP)
ซึ่งมีห้างที่เข้าร่วมโครงการนี้ทั้งสิ้น 10 ห้าง กระจายอยู่ทุกภาคทั่วประเทศไทย
โดยที่ผ่านมาคณะทำงานของ TDP ได้กำหนดแนวทางการทำงานร่วมกันเกี่ยวกับเรื่องต่างๆ คือ
สิทธิประโยชน์ของบัตรสมาชิก การจัดกิจกรรม/โปรโมชั่นร่วมกัน
และการแลกเปลี่ยนข้อมูลเพื่อใช้ในการบริหารจัดการ เป็นต้น นอกจากนี้
บริษัทฯยังให้ความสำคัญในเรื่องการบริการลูกค้าซึ่งเป็นหัวใจสำคัญในการสร้างความผูกพัน
และความภักดีของลูกค้า เพื่อให้มีความสามารถในการแข่งขันเพิ่มสูงขึ้น รวมทั้งบริษัทฯ
ได้ตระหนักถึงความสำคัญของการพัฒนาบุคลากรทุกคนทุกระดับให้มีการพัฒนา
โดยการฝึกอบรมและดูงานทั้งในและนอกสถานที่อย่างต่อเนื่องเพื่อนำมาพัฒนาและก่อให้เกิดประโยชน์สูงสุดต่อพนักงานและองค์กร
การรับรองความถูกต้องของข้อมูล

“ ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทฯ
หรือผู้ดำรงตำแหน่งบริหารสูงสุดในสายงานบัญชี ข้าพเจ้าขอรับรองว่า ข้อมูลดังกล่าวถูกต้องครบถ้วน
ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลที่ควรต้องแจ้งในสาระสำคัญ นอกจากนี้
ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 15 กุมภาพันธ์ 2547
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางวดีวรรณ จันทรัศมี เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางวดีวรรณ จันทรัศมี กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายบรรจบ จันทรัศมี ประธานกรรมการบริษัทฯ

2. นายเนตร จันทรัศมี ประธานกรรมการบริหารและ

  กรรมการผู้จัดการ

3. นางวดีวรรณ จันทรัศมี กรรมการ รองกรรมการผู้จัดการ

4. นายนิกข์ เลาหะกุล กรรมการบริหาร

ชื่อ ตำแหน่ง ลายมือชื่อ

5. นางทิวาทิพย์ ศรีมาจันทร์ กรรมการบริหาร

6. นางสุพพตา ศิลปธีรธร กรรมการบริหารและผู้อำนวยการ ฝ่ายบัญชีและการเงิน

ชื่อ ตำแหน่ง ลายมือชื่อ

ผู้รับมอบอำนาจ นางวดีวรรณ จันทรัศมี กรรมการ รองกรรมการผู้จัดการ

การรับรองความถูกต้องของข้อมูล

“ ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางวดีวรรณ จันทรัศมี เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางวดีวรรณ จันทรัศมี กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายศิริพงษ์ จันทรัศมี รองประธานกรรมการบริษัทฯ

2. นายธรรมนูญ โกวิทยา รองประธานกรรมการบริษัทฯ

3. นายสืบตระกูล สุนทรธรรม กรรมการ

4. ดร.สมภพ เจริญกุล กรรมการ

5. นายชัยวัฒน์ พงศ์พิศิษฎ์สกุล กรรมการบุคคลภายนอกและ

กรรมการตรวจสอบ

6. น.ส.พรรณพิมล โกมลภิส ประธานกรรมการตรวจสอบ

7. นายผดุงพันธ์ จันทโร กรรมการตรวจสอบ

ชื่อ ตำแหน่ง ลายมือชื่อ

ผู้รับมอบอำนาจ นางวดีวรรณ จันทรัศมี กรรมการ รองกรรมการผู้จัดการ
6. โครงการในอนาคต

สำหรับแผนการปรับปรุงพื้นที่ขายในปี 2546 ที่ได้มีการดำเนินการตามแผนไปแล้วนั้น และบริษัทฯ
คาดว่าจะทำให้ได้รับผลตอบแทนจากการลงทุนหลังจากได้ปรับปรุงแล้ว โดยจะมีรายได้เพิ่มขึ้นร้อยละ
15 จากปี2545 ผลปรากฏว่ารายได้ไม่เป็นไปตามเป้าหมายที่กำหนดไว้
ทั้งนี้ผลประกอบการที่ได้เพิ่มขึ้นประมาณร้อยละ 5 จากปี2545 เท่านั้น
เนื่องจากการแข่งขันค่อนข้างรุนแรงในพื้นที่เขตภาคใต้ตอนล่าง
และมีเหตุการณ์ที่อยู่นอกวิสัยจะควบคุมได้ด้วยตัวบริษัทฯเอง
อันได้แก่เกิดภาวะโรคทางเดินหายใจฉับพลันรุนแรง หรือโรคซาร์ส (SARS)
และภาวะน้ำท่วมฉับพลัน เป็นต้น แต่บริษัทฯก็ไม่ได้ท้อถอย
ยังคงเดินหน้าหากลยุทธ์ปรับปรุงกิจการต่อไป นอกจากนี้
บริษัทฯยังมีแผนการที่จะปรับปรุงพื้นที่ขายที่สาขาปัตตานีให้ทันสมัยและสะดวกครบครันยิ่งขึ้น
ซึ่งระหว่างนี้อยู่ในระหว่างการเตรียมการปรับปรุงอยู่
สำหรับงบลงทุนในการปรับปรุงที่สาขาปัตตานีครั้งนี้มีจำนวนประมาณ 8 ล้านบาท
ซึ่งคาดว่าจะแล้วเสร็จตามแผนภายในปี 2547 นี้ อย่างไรก็ดี บริษัทฯ
มั่นใจอย่างยิ่งว่าการพัฒนาปรับปรุงในครั้งนี้จะเป็นจุดเริ่มต้นที่จะก้าวไปสู่ความสำเร็จในระยะยาว
เอกสารแนบ 1

รายละเอียดเกี่ยวกับผู้บริหารและผู้มีอำนาจควบคุมของบริษัท (ณ 31 ธันวาคม 2547)

1.  ให้แสดงรายละเอียดของผู้บริหารหรือผู้มีอำนาจควบคุมตามตาราง ดังนี้

[TABLE]
รายงานของคณะกรรมการตรวจสอบประจำปี 2547

เรียน ผู้ถือหุ้น

บริษัท ไดอาน่าดีพาร์ทเม้นท์สโตร์ จำกัด (มหาชน)

ปี 2547
เป็นปีที่ห้างสรรพสินค้าและซุปเปอร์สโตร์ที่ดำเนินธุรกิจในท้องที่จังหวัดสงขลาและในเขตสามจังหวัดชายแดนภาคใต้ประสบปัญหาวิกฤตในการดำเนินธุรกิจ
อันเนื่องมาจากการเพิ่มจำนวนของคู่แข่งขันรายใหญ่และปัญหาการก่อการร้ายเป็นระยะเวลาต่อเนื่องมาตลอด
บริษัท ไดอาน่าดีพาร์ทเม้นท์สโตร์ จำกัด (มหาชน) ซึ่งมีสำนักงานใหญ่ประกอบการอยู่ ณ.
อำเภอหาดใหญ่ จังหวัดสงขลา ก็ได้รับผลกระทบทั้งทางตรงและทางอ้อมต่อยอดขายไม่น้อย

คณะกรรมการตรวจสอบของบริษัท ไดอาน่าดีพาร์ทเม้นท์สโตร์ จำกัด (มหาชน)
ได้รับการแต่งตั้งจากคณะกรรมการบริษัท ซึ่งประกอบด้วยบุคคล 3 ท่าน ปัจจุบันมี นางสาวพรรณพิมล
โกมลภิส เป็นประธานกรรมการตรวจสอบ นายผดุงพันธ์ จันทโร และนายชัยวัฒน์ พงศ์พิศิษฎ์สกุล
เป็นกรรมการตรวจสอบ ได้ปฏิบัติหน้าที่ตามที่ระบุไว้ในกฎบัตรคณะกรรมการตรวจสอบ
รวมทั้งติดตามการบริหารจัดการของฝ่ายบริหารให้เป็นไปตามหลักการกำกับดูแลกิจการที่ดี
โดยคำนึงถึงสถานการณ์และสภาพแวดล้อมในปัจจุบันเป็นส่วนประกอบ

ในรอบปี 2547 คณะกรรมการตรวจสอบได้มีการประชุมครบองค์ร่วมกันรวม 4 ครั้ง
การประชุมแต่ละครั้งแบ่งออกเป็นสองช่วงเวลา ดังต่อไปนี้

ช่วงที่ 1
เป็นการประชุมร่วมกันของคณะกรรมการตรวจสอบพร้อมกับฝ่ายตรวจสอบภายในและฝ่ายบัญชีของบริษัทฯ
เพื่อพิจารณา รับทราบ
และติดตามการบริหารจัดการของฝ่ายบริหารของบริษัทฯว่าได้บริหารกิจการให้เป็นไปตามนโยบายของบริษัท
ตลอดจนหลักการจัดการที่ดี มีคุณธรรม โปร่งใส และมีผลประโยชน์ทับซ้อนหรือไม่
และได้พิจารณางบการเงินของบริษัทฯว่าได้มีการจัดทำตามมาตรฐานการบัญชีที่รับรองทั่วไป
ตลอดจนมีการเปิดเผยและแสดงถึงฐานะการเงินของบริษัทฯตามที่ควรหรือไม่

ช่วงที่ 2
คณะกรรมการตรวจสอบได้ประชุมร่วมกับฝ่ายบริหารของบริษัทฯเพื่อติดตามสถานการณ์และการบริหารของฝ่ายบริหารว่าเป็นไปตามนโยบายที่คณะกรรมการบริษัทฯกำหนดหรือไม่
การดำเนินการเป็นไปตามวัตถุประสงค์ ข้อบังคับ ตลอดจนมติต่างๆหรือไม่
รวมทั้งได้ให้คำปรึกษาแก่ฝ่ายบริหารฯ
ในส่วนที่เกี่ยวข้องกับธุรกรรมที่กรรมการตรวจสอบมีความรู้ความชำนาญอยู่

ทั้งนี้คณะกรรมการตรวจสอบได้เสนอสำเนารายงานการประชุมทั้ง 2
ช่วงดังกล่าวต่อที่ประชุมคณะกรรมการบริษัทฯโดยบรรจุเป็นวาระในการประชุมเพื่อพิจารณารับรองด้วยทั้งหมดรวม
4 ครั้ง นอกจากนี้ คณะกรรมการตรวจสอบได้ประชุมร่วมกับผู้สอบบัญชีรับอนุญาตของบริษัทฯ
เพื่อปรึกษาหารือเกี่ยวกับมาตรฐานการบัญชีที่ใช้ การประสานงานด้านการตรวจสอบ
และขอความเห็นและคำแนะนำจากผลการตรวจสอบของผู้สอบบัญชีสำหรับงบการเงินของบริษัทฯประจำปี
2547

จากการปฏิบัติงานดังกล่าวข้างต้น
คณะกรรมการตรวจสอบไม่พบข้อเท็จจริงและเหตุการณ์ที่มีนัยสำคัญที่ผิดปกติอันเป็นเหตุแห่งความไม่ถูกไม่ควรแต่ประการใด
คณะกรรมการตรวจสอบขอขอบคุณคณะผู้บริหารของบริษัทฯที่ได้ให้ข้อมูล
ความร่วมมือและอำนวยความสะดวกด้วยดีเสมอมา

พร้อมกันนี้ คณะกรรมการตรวจสอบได้พิจารณาคัดเลือกผู้สอบบัญชีบริษัทฯประจำปี 2548
และมีมติเสนอคณะกรรมการบริษัทฯ เพื่อขออนุมัติต่อที่ประชุมผู้ถือหุ้นให้แต่งตั้ง นายจำรัส ปิงคลาศัย
แห่งสำนักงานจำรัส ซีพีเอ หรือ นายเสวี วิวัฒน์พนชาติ แห่งสำนักงานปีติเสวี
เป็นผู้สอบบัญชีของบริษัทประจำปี 2548

ในนามคณะกรรมการตรวจสอบ

(นางสาวพรรณพิมล โกมลภิส)

ประธานกรรมการตรวจสอบ
10. การควบคุมภายใน

สรุปความเห็นของคณะกรรมการบริษัทฯเกี่ยวกับความเพียงพอและความเหมาะสมของระบบการควบคุมภายในของบริษัทฯ

จากรายงานการประชุมคณะกรรมการตรวจสอบประจำปี 2547 ซึ่งมีการประชุมจำนวน 4 ครั้ง
ร่วมกับผู้ตรวจสอบภายในเพื่อทบทวนแผนการตรวจสอบที่ผ่านมาและพิจารณาแผนการตรวจสอบประจำปี
2548 รวมทั้งได้สอบทานสรุปผลการตรวจสอบภายในของฝ่ายตรวจสอบภายใน
พบว่าบริษัทฯมีระบบการควบคุมภายในที่สำคัญๆ ดังนี้

1.  ในด้านองค์กร และสภาพแวดล้อม
    บริษัทฯมีการจัดองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
    นอกจากนี้บริษัทฯยังมีข้อกำหนดและมีกิจกรรมส่งเสริมที่เกี่ยวกับจริยธรรมอีกด้วย

2.  ในด้านการบริหารความเสี่ยง
    คณะกรรมการตรวจสอบได้สอบถามเรื่องการบริหารความเสี่ยงบางอย่างเป็นพิเศษ
    อันได้แก่ความเสี่ยงทางด้านการเงิน
    พบว่าฝ่ายบริหารของบริษัทฯมีนโยบายเกี่ยวกับการเงินไว้ส่วนหนึ่ง
    ส่วนในการบริหารความเสี่ยงทางด้านภัยธรรมชาติ เช่น ภัยที่เกิดจาก อุทกภัย อัคคีภัย
    การก่อการร้ายหรือการกระทำด้วยเจตนาร้ายและภัยจากระเบิด
    ทางฝ่ายบริหารของบริษัทฯได้แจ้งว่ามีนโยบายป้องกันไว้แล้ว
    รวมทั้งมีการทำกรมธรรม์ประกันภัยเพื่อป้องกันความเสี่ยงดังกล่าวไว้แล้วเช่นกัน

3.  ในด้านการควบคุมการปฏิบัติงานของฝ่ายบริหาร พบว่า

  3.1 มีการกำหนดอำนาจและระดับการอนุมัติการปฏิบัติงานให้ผู้บริหารที่เกี่ยวข้อง

  อย่างชัดเจน

  3.2 มีการแบ่งแยกหน้าที่สำคัญ ๆ ระหว่างผู้อนุมัติ ผู้ปฏิบัติ และผู้รายงานหรือจัดทำ

  บัญชี

  3.3 มีการป้องกันการเข้าถึงทรัพย์สินสำคัญ เช่น มีระบบสัญญาณเตือนภัย กำหนด

  รหัสผ่านในการบันทึกข้อมูลหรือเรียกใช้ข้อมูล ตามอำนาจหน้าที่ที่รับผิดชอบ

  เป็นต้น

  3.4 มีการตรวจนับสินค้า เพื่อตรวจสอบความมีอยู่จริงของทรัพย์สิน โดยเปรียบ

  เทียบกับข้อมูลทางบัญชีเป็นประจำ และสม่ำเสมอ

  3.5 มีระบบข้อมูลบัญชีที่เชื่อถือได้ และเป็นปัจจุบัน ซึ่งใช้ในการควบคุมภายในได้

  3.6 ในส่วนของบริษัทย่อย บริษัทฯได้แยกหน้าที่ที่สำคัญ ระหว่างผู้อนุมัติ ผู้ปฏิบัติ

  และผู้รายงานหรือจัดทำบัญชี โดยได้แยกหน้าที่ผู้รายงานหรือจัดทำบัญชี

  เป็นเจ้าหน้าที่จากบริษัทฯ และมีการตรวจนับทรัพย์สินเป็นประจำและสม่ำเสมอ

  จากเจ้าหน้าที่ของบริษัทฯ

4.  ในด้านระบบสารสนเทศและการสื่อสารข้อมูล บริษัทฯมีฝ่ายตรวจสอบภายใน คอย
    ตรวจสอบความถูกต้องสมบูรณ์และเป็นปัจจุบันของข้อมูลสม่ำเสมอ นอกจากนี้
    ยังออกแบบการรายงานให้เข้าใจง่าย และมีเนื้อหาที่จำเป็นต่อการตัดสินใจ

5.  ในด้านระบบการติดตาม พบว่าบริษัทฯมีการประชุมเพื่อติดตามงานมาโดยตลอด
    นอกจากนี้ฝ่ายตรวจสอบภายใน
    ยังมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ

คณะกรรมการตรวจสอบแสดงความเห็นว่า
บริษัทฯได้จัดให้มีระบบการควบคุมภายในที่เพียงพอและเหมาะสม
ทำให้บริษัทสามารถดำเนินงานได้อย่างมีประสิทธิภาพ และประสิทธิผล ซึ่งความเห็นดังกล่าว
เป็นความเห็นเฉพาะคณะกรรมการตรวจสอบ

อย่างไรก็ดี บริษัทฯได้จัดประชุมคณะกรรมการบริษัท ครั้งที่ 1/2548 เมื่อวันที่ 12 กุมภาพันธ์ 2548
โดยมีกรรมการอิสระของบริษัทเข้าประชุมด้วย
มีวาระประเมินความเพียงพอของระบบการควบคุมภายในโดยคณะกรรมการบริษัท
ได้ร่วมกันพิจารณาตอบแบบประเมินความเพียงพอของระบบการควบคุมภายใน
ซึ่งผลการประเมินพบว่า บริษัทฯได้จัดให้มีระบบการควบคุมภายในที่เพียงพอและเหมาะสม

การตรวจสอบภายใน
ฝ่ายตรวจสอบภายในมีแผนงานตรวจสอบการปฏิบัติงานเปรียบเทียบกับคู่มือมาตรฐานการทำงาน
และมีการตรวจปฏิบัติงานตามแผนงานประจำปี
และแผนงานประจำเดือนรวมทั้งเพิ่มแผนการตรวจติดตามการแก้ไขปรับปรุงข้อบกพร่องจากหน่วยงานผู้รับตรวจเพื่อให้เกิดความแน่ใจว่าข้อบกพร่องที่ตรวจพบได้รับการแก้ไขอย่างจริงจังครบถ้วน
7. ข้อพิพาททางกฎหมาย

ในปีที่ผ่านมา บริษัทฯ มี ข้อพิพาททางกฎหมายที่เป็นคดีที่มีผลกระทบด้านลบต่อสินทรัพย์มากกว่าร้อยละ
5 ของส่วนของผู้ถือหุ้น ณ วันสิ้นปีบัญชีล่าสุด โดยมีรายละเอียดดังต่อไปนี้

-   คดีแพ่งหมายเลขดำที่ 1276/2543 ศาลจังหวัดสงขลา

วันเริ่มคดี 22 มีนาคม พ.ศ. 2543

ระหว่าง นาย จงสันต์ ชินรักษ์ศิริ โจทก์

บมจ. ไดอาน่าดีพาร์ทเม้นท์สโตร์กับพวกรวม 6 คน จำเลย

บมจ. ไดอาน่าดีพาร์ทเม้นท์สโตร์ จำเลยที่ 1 นายเนตร จันทรัศมี จำเลยที่ 2 นางวดีวรรณ
จันทรัศมี จำเลยที่ 3 นายอมร เหลืองผดุงวงศ์ จำเลยที่ 4 นางสาว ศิริลักษณ์ เจียรกุลสวัสดิ์
จำเลยที่ 5 นางสุพพตา ศิลปธีรธร จำเลยที่ 6

ฐานผิดสัญญาเช่า ละเมิด เจ้าของทรัพย์ใช้สิทธิติดตามทรัพย์คืน ชดใช้ค่าเสียหาย

จำนวนทุนทรัพย์ 1,173,628.26 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี ส่วนในชั้นร้องขออุทธรณ์อย่างคนอนาถา
โจทก์ได้ถอนคำร้องและวางเงินค่าฤชาธรรมเนียมต่อศาล
และคดีอยู่ในระหว่างการพิจารณาคดีของศาลอุทธรณ์ภาค 9

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัท :
สำหรับคดีของนายจงสันต์ ชินรักษ์ศิริ บริษัทฯ ได้มอบหมายให้ทนายความต่อสู้คดีแล้ว
และในความเห็นเบื้องต้นของทนายความ
เห็นว่ามีข้อเท็จจริงในคดีและข้อกฎหมายที่เกี่ยวข้องที่จะทำให้มีโอกาสชนะคดีในชั้นอุทธรณ์ได้

-   คดีแพ่งหมายเลขดำที่ 2919 / 2544 ศาลจังหวัดสงขลา

วันเริ่มคดี 9 ตุลาคม พ.ศ. 2544

ระหว่าง นาย พงษ์ศักดิ์ มั่นคงวิวัฒน์ โจทก์

บมจ. ไดอาน่าดีพาร์ทเม้นท์สโตร์ จำเลย

ฐานความผิด ละเมิด , ผิดสัญญาจ้าง เรียกค่าเสียหาย

จำนวนทุนทรัพย์ 559,400 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี และโจทก์ได้ยื่นคำอุทธรณ์เมื่อวันที่ 12
มกราคม 2547 และได้ยื่นคำร้องขอไต่สวนอนาถา โดยไต่สวนคำร้องในวันที่ 23 กุมภาพันธ์ 2547
และในวันดังกล่าว โจทก์ได้ขอถอนคำร้องและยอมวางเงินค่าฤชาธรรมเนียมชั้นอุทธรณ์
คดีจึงอยู่ในระหว่างส่งคำอุทธรณ์ให้แก่จำเลย

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัทฯ :
สำหรับคดีของนายพงษ์ศักดิ์ มั่นคงวิวัฒน์ บริษัทฯ ได้มอบหมายให้ทนายความต่อสู้คดีแล้ว
และในความเห็นเบื้องต้นของทนายความ
เห็นว่ามีข้อเท็จจริงในคดีและข้อกฎหมายที่เกี่ยวข้องที่จะทำให้ มีโอกาสชนะคดีในชั้นอุทธรณ์ได้